Спраў у аддзяленні цяпер многа, работа не сціхае ні на дзень. Рыхтуецца новая канцэртная праграма, да навагодняй выставы-распродажу плятуцца шкарпэткі, кошыкі, вазы. Ёсць нават заяўкі на такія вырабы. Тут жа нараджаюцца, часам па ініцыятыве саміх пенсіянераў, новыя ідэі. Напрыклад, валанцёрства. Жанчыны вырашылі ўзяць шэфства над маламабільнымі састарэлымі жыхарамі горада, наведваць іх дома. Ёсць жаданне прапанаваць паслугі “бабулі на гадзіну” тым сем’ям, дзе ёсць малыя дзеці. А яшчэ выходзяць з прапановай супрацоўніцтва на ўстановы адукацыі. Дзіву даешся, наколькі гэтыя маладыя душою людзі поўныя энергіі і энтузіязму. А сярод галоўнай сваёй праблемы называюць недахоп мужчын. Яны ім патрэбны як акцёры ў пастаноўках, а яшчэ патрэбен баяніст.